kardosdrur/scandi-wiki huggingface dataset:
Spang Station

Spang Station er en tidligere station i udkanten af Sønderborg. Fra starten i 1898 var der ikke nogen bygning ved stedet, kun et lille blikskur til gods. I 1914 byggedes der dog en købmandshandel, der også blev indrettet med ventesal og billetsalg.

Nedlagte jernbanestationer i Danmark
Stationer på Amtsbanerne på Als
Stationer på Mommarkbanen
Bygninger, konstruktioner og anlæg i Sønderborg
Stationer i Sønderjylland (i Danmark)
Transport i Sønderborg
Dolph Ziggler

Nicholas Theodore "Nic" Nemeth (født 27. juli 1980), bedre kendt under ringnavnet Dolph Ziggler, er en amerikansk wrestler, der wrestler i World Wrestling Entertainment (WWE) på Smackdown-brandet. Han er også tidligere kendt under ringnavnet Nicky, da han var medlem af heel-gruppen Spirit Squad i 2006. 

Nemeth skrev kontrakt med WWE i 2004 og blev sendt til Ohio for at udvikle sig som wrestler. Han fik sin debut på RAW i 2005, og året efter blev han medlem af Spirit Squad under ringnavnet Nicky. Som Nicky vandt han sin første større titel, WWE World Tag Team Championship. Nemeth vendte dog tilbage for at videreudvikle sig og kom først tilbage til WWE i september 2008 med et nyt ringnavn, Dolph Ziggler. I april 2009 skiftede han fra RAW til SmackDown. I sommeren 2010 vandt han for første gang WWE Intercontinental Championship.

Eksterne henvisninger 

 
 

Wrestlere fra USA
Vollerup Station

Vollerup Station er en tidligere station i Vollerup på Als. Oprindeligt havde stationen kun tre spor, men blev i 1917 udvidet til fire spor. Stationsbygningen var, som så mange andre på strækningen, egentlig en kro indrettet med ventesal og billetsalg.

Nedlagte jernbanestationer i Danmark
Stationer på Amtsbanerne på Als
Stationer på Mommarkbanen
Stationer i Sønderjylland (i Danmark)
Augustenborg Station

Augustenborg Station er en tidligere station i Augustenborg. Den åbnede i 1898 i forbindelse med indvielse af Amtsbanerne på Als. Da disse blev nedlagt i 1933 lukkede også stationen. Stationsbygningen fortsatte i nogle år som rutebilstation inden den blev nedrevet. I dag er der en tankstation på stedet.

Nedlagte jernbanestationer i Danmark
Stationer på Amtsbanerne på Als
Station
Stationer i Sønderjylland (i Danmark)
Taming the Tiger

Taming the Tiger  er Joni Mitchells sekstende studiealbum (tyvende i alt), som blev udgivet i 1998.  Albummet, der indeholder elleve numre, var i mange år regnet for at være Mitchells sidste, hvilket imidlertid blev modsagt af udgivelsen af Shine i 2007. Titlen, Taming the Tiger, henviser til den uventede anmelder- og publikumsmæssige succes, hun opnåede med det studiealbum, Turbulent Indigo. Albummet har ulig flere andre af hendes udgivelser fra 1980'erne og 1990'erne ikke noget gennemgående tema, men består i højere grad af en række enkeltstående sange.

Numre 
Alle  numre er skrevet af Joni Mitchell med mindre andet er angivet.

Musikere  
På albummet spiller Joni Mitchell selv guitar, keyboard og percussion samt lejlighedsvis bas. Med sig har hun Larry Klein (bas), Wayne Shorter (saxofon), Brian Blade (trommer) og Greg Leisz (steelguitar) samt Michael Landau (leadguitar på "Lead Balloon") og Femi Jiya (talte vokaler på "Harlem in Havana"). Mitchell synger selv på alle numre.

Cover 
På albummets forside, der er designet af Joni Mitchell, ser man, bortset fra en vissengrøn kant i venstre side, et maleri komplet med bred, gammeldags ramme. Motivet på maleriet er et selvportræt, hvor Mitchell ses i en have med en gråstribet kat, som hun holder op på sin venstre side, så man ser bugen af dyret. Mitchell selv er iført en slags cape, der er rød og lader ane en grå skjorte indenunder. Desuden er hun iført en stråhat med stor skygge, og hun smiler ganske svagt. I baggrunden ses nogle træer og andre planter.

Noter 

Joni Mitchell-album
Album fra 1998
Bro Station

Bro Station er et tidligere holdested på Als, der eksisterede fra 1898 til 1933. Der var ingen stationsbygning på stedet, kun et blikskur til gods. Dog blev der opført en købmandshandel i 1924 med ventesal, der også fik billetsalg.

Nedlagte jernbanestationer i Danmark
Stationer på Amtsbanerne på Als
Stationer i Sønderjylland (i Danmark)
Ketting Station

Ketting Station er en tidligere jernbanestation i landsbyen Ketting på Als. Ved åbningen i 1898 var der ikke nogen bygning ved stationen, kun et lille pakhus. Dog blev der i 1902 oprettet ventesal i et nyopført privatbolig.

Nedlagte jernbanestationer i Danmark
Stationer på Amtsbanerne på Als
Stationer i Sønderjylland (i Danmark)
Asserballe Station

Asserballe Station er en bebyggelse på Als, beliggende 4 km nordøst for Augustenborg og 4 km sydvest for Fynshav ved primærrute 8. Bebyggelsen hører til Sønderborg Kommune og ligger i Region Syddanmark. Den hører til Asserballe Sogn. Asserballe Kirke ligger i byen Asserballe 2 km mod øst.

Historie 
Bebyggelsen opstod omkring Asserballe Station, der blev anlagt af Amtsbanerne på Als i 1897 ved siden af den ensomt beliggende fattiggård, der var oprettet i 1869. Fattiggården blev på det preussiske målebordsblad betegnet som Krankenhaus (sygehus). Der var i 1873 indlagt 19 fattige fra de omkringliggende sogne, i 1899 var der 9..

Stationen havde en remise, men blev på det tyske kort kun betegnet som Haltestelle (trinbræt). Standsningsstedet var banens eneste i Asserballe Sogn og var nok opkaldt efter sognet. Banen blev åbnet 6. februar 1898. "Stationsbygningen" indeholdt desuden en korn- og foderstofforretning. Noget af den brændte i 1931, men blev hurtigt genopbygget.

De alsiske amtsbaner blev nedlagt 28. februar 1933. Remisen er blæst omkuld, men fundamentet ses endnu. En 1½ km lang gang- og cykelsti til Hundslev starter 400 m nord for stationen og er det længste stykke banetracé, der er bevaret fra Amtsbanerne på Als.

Noter

Eksterne kilder/henvisninger 
 Lokalhistorisk Arkiv, Augustenborg: Fotoarkiv Asserballe Station
 Geodatastyrelsen: Målebordsblade, preussiske 1877-1920, danske 1920-71

Nedlagte jernbanestationer i Danmark
Stationer på Amtsbanerne på Als
Lokaliteter på Als
Stationer i Sønderjylland (i Danmark)
Trælår

Et trælår er en muskelskade i låret som medfører en blødning i eller omkring muskulaturen. Typisk på forsiden af låret. På fagsprog kaldes dette en lårkontusion. Et kraftigt spark eller stød mod låret fører til overrivning af mindre blodårer og muskelfibre, og der opstår en blodansamling, et hæmatom. Musklen er mere modstandsdygtig mod skade, hvis den er sammentrukket, når skaden indtræffer. 

Et trælår er en af de hyppigste idrætsskader. Det er særlig i kontaktidræt som fodbold, håndbold og ishockey, at skaden optræder hyppigt.

Ordet Trælår kommer af den måde lårmusklen trækker sig sammen efter slaget. den vil virke hård og træ agtig. Trælår er også kendt under navne, som f.eks. cementben, jernstang eller lårlammer.

Kropsskader
Notmark-Hundslev Station

Notmark-Hundslev Station er en tidligere jernbanestation i Hundslev på Als. Den var beliggende ved den tidligere kro, hvor der blev indrettet ventesal og billetsalg fra åbningen i 1898 til lukningen i 1933.

Stationen havde et forholdsvis stort kundegrundlag. I Hundslev og Notmark alene var der ca. 700 indbyggere og med til oplandet hørte også Fynshav, Almsted, Helved og Katryd.

Nedlagte jernbanestationer i Danmark
Stationer på Amtsbanerne på Als
Stationer i Sønderjylland (i Danmark)
Elstrup Station

Elstrup Station er en tidligere jernbanestation tæt ved Guderup på Als. Den åbnede for trafik i forbindelse med indvielse af Amtsbanerne på Als den 6. februar 1898. På det tidspunkt kunne Elstrup mønstre hele 500 indbyggere. Fra starten foregik billetsalget fra kroen et stykke fra stationen og der var end ikke et læskur til passagererne. Det besluttedes derfor at opføre en stationsbygning, der var klar til brug i 1899. Bygningen var dog umådeligt lille og i 1908 blev den udvidet, så den lokale banemand også kunne bo der, dog kun med køkken og soveværelse i privaten. I 1926 blev den atter udvidet, men i 1933 lukkede den igen i forbindelse med nedlægning af strækningen.

Nedlagte jernbanestationer i Danmark
Stationer på Amtsbanerne på Als
Stationer i Sønderjylland (i Danmark)
Guderup Station

Guderup Station er en tidligere jernbanestation i Guderup på Als. Amtsbanerne på Als åbnede for trafik 6. februar 1898 og Guderup var da endestation på strækningen fra Sønderborg. Derfor blev det en rigtig station (tysk: Bahnhof), mens de fleste standsningssteder på amtsbanerne kun var trinbrætter med sidespor (tysk: Haltestelle).

Forlængelsen af banen fra Guderup til Nordborg blev indviet 1. juli 1898. Stationsbygningen var færdigbygget allerede i 1897. Den indeholdt ud over ventesal og billetsalg også en kro og et stort varehus til gods.

Banens tracé fulgte stort set de nuværende Østergade og Nørregade. Stationsbygningen er bevaret på Østergade 1, nu som pizzaria.

Eksterne kilder/henvisninger 
 Geodatastyrelsen: Målebordsblade, preussiske 1877-1920, danske 1920-71

Nedlagte jernbanestationer i Danmark
Stationer på Amtsbanerne på Als
Stationer i Sønderjylland (i Danmark)
Migros

Migros er en af Schweiz' største virksomheder, landets største supermarkedkæde og største arbejdsgiver. Af virksomheden er udledt Tyrkiets største detailhandel, Migros Türk, som blev uafhængig af Migros Schweiz i 1975.

Navnet kommer fra det franske "mi" for halv- eller midtvejs og "gros" for engros. Altså indikerer navnet, at priserne ligger et sted mellem detailhandel og engrossalg. Firmaets logo er et stort orange M, som nogle schweiziske aviser kalder "den orange gigant" (, , ). Firmaets kundekort er M-Cummulus.

Etableret i 1925
Fødevarevirksomheder fra Schweiz
Supermarkedskæder
Kooperative virksomheder
Detailvirksomheder fra Schweiz
VM i alpint skiløb 2011

Verdensmesterskaberne i alpint skiløb 2011 var det 41. VM i alpint skiløb arrangeret af FIS. Mesterskabet blev afviklet i Garmisch-Partenkirchen i Tyskland i perioden 7. – 20. februar 2011. Garmisch-Partenkirchen var også VM-vært i 1978 samt vært vor den alpine del af vinter-OL 1936.

Det tyske skisportssted vandt værtskabet ved FIS-kongressen i Vilamoura, Portugal, 25. maj 2006. Nummer to i afstemningen, Schladming i Østrig blev senere tildelt værtskabet for 2013.

Medaljevindere

Mænd

Kvinder

Hold

Medaljetabel

Kilder / eksterne henvisninger 
 Officiel hjemmeside   

Sport i 2011
Skisport i Tyskland
Alpint skiløb
Escape the Fate

Escape the Fate er et post-hardcore band fra Las Vegas, Nevada i USA. De har udgivet en del EP'er og 3 albums. Det første Dying Is Your Latest Fashion efterfulgt af 'This War Is Our' og 'Escape the Fate Self Titled Album', som er med den nye forsanger Craig Edward Mabbitt.

Inden Escape the Fate blev et band, var alle medlemmerne i forskellige bands. Monte Bryan Money' (Lead Guitarist/Vokal) Omar Espinosa (Rytme Guitarist/Vokal) Robert Ortiz (Trommeslager) Maxwell Green (Bass/Vokal) Carson Allen (Keyboard) & Ronnie Joseph Radkee (Vokal).

Monte Bryan Money er den person, som startede bandet! Et klip på youtube viser det. Bryan søgte et nyt band, hvor han ville finde de bedste musiker, der var i Las Vegas. Ronnie og Max havde været venner siden de var 15 år, så de kendte hinanden i forvejen da Bryan fandt Ronnie.

De begyndte at øve hjemme i Robert's garage (eller hans forældres) og senere meldte de sig til en lokal radio konkurrence, hvor de vandt for at have lavet den bedste sang. Ingen ved hvilken sang det var, men deres aller første sang hedder 'The Structure Falls', så der er en ide om at det muligvis er den! 
Dommerne i konkurrencen var det kendte band My Chemical Romance og prisen var at åbne et show for dem. Ronnie kunne især godt lide My Chemical Romance, så han kunne slet ikke forstå det. Og efter at have vundet konkurrencen og blive set på scenen med My Chemical Romance, førte til en plade kontrakt med plade selskabet 'Epitaph Records'. 

Den 23 Maj 2006, udgav de så deres første EP 'Theres No Sympathy For The Dead'. Den indeholdte 5 sange, The Guillotine, Theres No Sympathy For The Dead, Dragging Dead Boodies In Blue Bags Up Really Long Hills, The Ransom & As Your Falling down, hvor The Guillotine og Theres No Sympathy For The Dead også er på deres fuld ud album 'Dying Is Your Latest Fashion'. EP'en var produceret af Michael Baskette og de fik masser af fans. Efter EP'en var udgivet forlod Carson Allen dem, for at være med i bandet On The Last Day.
Så 26 September 2006 udgav de deres første fuld ud album 'Dying Is Your Latest Fashion'. Albummet har to musikvideoer, som er Situations og Not Good Enough For Truth In Cliche.

Diskografi 
 Dying Is Your Latest Fashion (2006)
 This War Is Ours (2008)
 Escape the Fate (2010)
 Ungrateful (2013)
 Hate Me (2015)
 I Am Human (2018)
 Chemical Warfare (2021)

Noter 

Metalgrupper fra USA
Punkgrupper fra USA
Hård rock-grupper
Musikgrupper fra 2004
Mikael Josephsen

Mikael Josephsen (født oktober 1961 i Virum) er en dansk forfatter, der både skriver poesi og prosa.

Mikael Josephsen voksede op i Nordsjælland i problemfyldte omgivelser med en far, der var voldelig og psykotisk, og en mor, der var alkoholiker. Som ung var han en talentfuld bordtennisspiller, der blandt andet var med til at blive dansk klubmester. Han kom senere til at leve en omtumlet tilværelse gennem mange år med misbrug af både alkohol og narkotika, inden han kom ud af dette miljø. I stedet debuterede han som digter med samlingen Havet under huden i 1998. Siden er det blevet til flere digte og et par romaner.

Han har modtaget flere legater, bl.a. fra Statens Kunstfond, Statens Litteraturfond og Litteraturrådet.

Bibliografi 
 Havet under huden (digte, 1998)
 Pokalhjertet (digte, 2000, Borgen)
 Hannahs dyrehave (digte, 2002)
 Opløb (roman, 2005)
 Neden under (roman, 2010, Gyldendal)
 Knæk (digte, 2016, Gyldendal)

Referencer

Eksterne henvisninger 
 Personlig hjemmeside
 Biografi (skrevet af ham selv) mm., www.litteratursiden.dk

Digtere fra Danmark
Dansksprogede forfattere fra Danmark
Aloys Senefelder

Aloys Senefelder (født 6. november 1771 i Prag, død 26. februar 1834 i München) var litografiens opfinder.

Senefelder var i nogle år medlem af omrejsende skuespillerselskaber og skrev samtidig dramatiske arbejder, der vandt bifald. Da det imidlertid faldt ham vanskeligt at få sine dramatiske sager udgivne, fik han den tanke selv at ville være udgiver og trykker, men han manglede midler til at få et bogtrykkeri indrettet, og forsøgte derfor på forskellige måde at danne trykplader. Til sine forsøg brugte han også Solnhofen-kalksten, et materiale, der fandt rig anvendelse i bygningskunsten, navnlig ved udførelse af relieffer og tavler med indskrifter og lignende engang, da han ikke havde papir ved hånden, nedskrev ban en notits på en sådan sten med en slags fed farve, som han ellers brugte som ætsgrund, og inden han slettede notitsen ud, hældte han syre på stenen for at se, hvilken virkning syren havde på skrifttrækkene. Det viste sig, at skrifttrækkene blev stående, medens grunden omkring dem fortæredes af syren, og skrifttrækkenes relief var så højt, at han opnåede nogenlunde tydelige aftryk på papir. Det lykkedes nu Senefelder på denne måde (1796) at få trykt et hæfte noder, som bragte ham en lille fortjeneste. den bayerske kurfyrste skænkede Senefelder 100 Gylden til videre forsøg, og videnskabernes selskab i München vurderede opfindelsen til en belønning på 12 Gylden. Den litografiske kunst beror ikke alene på, at man kan frembringe en tegning i relief på Solnhofer-kalksten, men også på, at stenen lader sig behandle således, at kun de steder, hvorpå der er tegnet, kan fastholde den fede farve, der skyer vand, medens grunden omkring tegningen lader sig befugte, og derfor hindrer farven, med hvilken der trykkes, i at smitte af på pladerne. Dette lykkedes først 1798 for Senefelder, og dette år betragtes derfor som året for litografiens opfindelse. Opfindelsen nåede allerede i Senefelders levetid en vis fuldkommenhed, og 1818 udgav han en for sin tid god velledning for litografer. Den ny grafiske teknik udbredte sig ret hurtigt, men som mange andre opfindere forstod Senefelder ikke at drage fordel af den.

Eksterne henvisninger 
 

Opfindere fra Østrig
Personer fra Prag
Skuespillere fra Østrig
Dramatikere fra Østrig
Solnhofen

Solnhofen er en kommune i Landkreis Weißenburg-Gunzenhausen i Mittelfranken i delstaten Bayern i Tyskland og regnes for en fossillokalitet af verdensrang. Asteroiden (3229) Solnhofen er opkaldt efter stedet.
Kommunen ligger i Altmühldalen.

Udover Solnhofen ligger landsbyerne Eßlingen og Hochholz i kommunen.

Solnhofenkalk 
Solnhofen er berømt for sin kalk, og der er talrige stenbrud, hvor man kan finde fossiler fra den omkring 150 millioner år gamle yngre juratid. Rester af en lagune indeholder rester af små dinosaurer, Compsognathus, seks slægter af flyveøgler, forskellige skildpadder og over 180 insektarter. Det kendteste og for evolutionsbiologien mest betydningsfulde fund er de ti eksemplarer af urfuglen Archaeopteryx fra Solnhofen og dens omgivelser.

Kalksten fra Solnhofen anvendtes af Alois Senefelder, da han opfandt litografien.

Literatur 
 Handbuch der historischen Stätten Deutschlands. Bayern. Stuttgart 1961, S. 700f.
 W. Maier/Schauer: Solnhofen. 10-seitiges Faltblatt o. J.
 Heimatbuch Solnhofen, Solnhofen: Gemeinde Solnhofen 1975
 August Sieghardt und Wilhelm Malter: Altmühltal von Treuchtlingen bis Kelheim mit Eichstätt, Heroldsberg 1979, S. 142-148
 Waltraut Schrickel (Red.): Solnhofen. Solabasilika und Propstei. Entstehung und Entwicklung eines kirchlichen Zentrums. Solnhofen: Gemeinde Solnhofen 1987
 Leonhard Schauer: Die Glasindustrie in Solnhofen, Solnhofen: Gemeinde Solnhofen 1987
 Leonhard Schauer: Kirchen, Friedhöfe, Grabdenkmäler und Gedenkstätten in Solnhofen, Solnhofen 1990
 Festschrift zum Sola-Jahr 1994. 1200 Jahre Solnhofen. Solnhofen: Gemeinde Solnhofen 1994
 Jutta Simone Schwaab: Wo Sola einst Wunder wirkte. In: Kirchenzeitung Bistum Eichstätt Nr. 32/33 vom 10./17. August 1997, S. 21f.
 Stahl behütet karolingische Baukunst. Warmherziger Missionar und wundertätiger Einsiedler. In: Donaukurier Ingolstadt vom 5. Dezember 1997, S. 28
 Gotthard Kießling: Landkreis Weißenburg-Gunzenhausen. (Denkmäler in Bayern, V 70/1), München 2000, , S. 565-579
 Marie Derra: Der Solnhofener Naturstein und die Erfindung des Flachdruckes durch Alois Senefelder, Solnhofen 2002
 100 Jahre katholische Kirche St. Sola Solnhofen 1905-2005. Festschrift, Solnhofen/Weißenburg 2005
 Walter Greiner: Auf den Spuren der Glasmacher von der Neuzeit bis in die Antike, Sonthofen: Selbstverl., 2005, 198 S.
 Die Kirche St. Sola in Solnhofen. In: Gästebrief 2007 Bistum Eichstätt, S. 4f.

Eksterne kilder og henvisninger 

 Der Solnhofener Plattenkalk und seine Fossilien
 Solnhofen und seine Fossilien 

 Jurazentrum Solnhofen 

Byer i Bayern
Fireforvandling

Fireforvandling (internationalt bruges ofte det tyske udtryk Allumwandlung) er betegnelsen  for et skakopgavetema i problemskak. Det er kendetegnet ved, at de forskellige løsninger af opgaven indebærer, at en bonde (eller sommetider flere bønder) forvandles til alle de fire mulige officerer, dvs. til henholdsvis springer, løber, tårn og dronning.

Til højre ses en skakopgave med fireforvandling, som er komponeret af den danske problemist Niels Høeg (1876-1951) og første gang offentliggjort i 1905. Opgavens fordring lyder: Hvid i trækket sætter mat i tre træk. 

Nøgletrækket (hvids første træk) er 1.f7, og afhængigt af, hvordan sort forsvarer sig, forvandler hvid i andet træk bonden til enten en dronning, et tårn, en løber eller en springer. Varianterne er:

1... e4 2. f8D ~ 3. De7 mat (eller Df6 mat)
1... Kd6 2. f8D Kc6 3. Dc5 mat
1... exf4 2. f8T Kd6 3. Tf6 mat
1... exd4 2. f8L Kf6 3. Ta6 mat
1... Kf6 2. f8S exd4 3. Tf7 mat

Betydningen af, at hvid underforvandler, belyses bedst ved at se, hvad der sker ved forvandling  til en dronning (den stærkeste brik) uanset, hvad sort trækker. Efter 1... exf4 eller 1... exd4 2. f8D er der pat, mens der efter 1... Kf6 2. f8D Kxg6 ikke er nogen matsætning.

Se også 
Babson-opgaven

Kilder 

J. P. Toft: Niels Høegs Skakproblemer og artikler i udvalg, København 1982

Eksterne henvisninger 
Et udvalg af fireforvandlingsproblemer, dog mest med brug af kunstskak-brikker.

Skakopgaver
Vagn Steen

Vagn Steen (født 1928 i Holbæk, død 25. august 2016) var en dansk digter.
Han var uddannet cand.mag i dansk og historie fra Aarhus Universitet i 1956 samt senere professor i konkret lyrik i U.S.A.

Vagn Steen var konkretist og indførte konkretismen i Danmark. Han udgav konkrete digte og digtobjekter fra 1963, ligesom han udstillede visuelle digte/digtobjekter og forelæste internationalt. Blandt andet i Cape Town og Johannesburg.
Han var gennem mange år fortaler for en mere demokratisk og legende litteratur, der ikke var forbeholdt den intellektuelle elite.

Bibliografi 
 Et godt bogøje (2009)
 Klap lige chefen (1999)
 Dette visitkort (1993)
 Træ du er min far (1988)
 Østjylland (1987)
 Her er mit liv en slags roman (1985)
 Mere planlægningsbar skole (1985)
 Salig, rolig, sagte sød (1984)
 Mer end meget (1982)
 52 år (1981)
 Da Kunsten kom til Grenå (1979)
 Forlang brochure (1971)
 Kære Falck (1970)
 Onno + Inni (1968)
 Knap knappet (1968)
 Jeg er ingen (1967)
 Ahahannaaaaaaaaaa (1967)
 Skriv selv (1965)
 Riv Selv (1965)
 Digte ? (1964)

Referencer

Eksterne referencer 
 
 
 https://denstoredanske.lex.dk/Vagn_Steen

Digtere fra Danmark
Børnebogsforfattere fra Danmark
Personer fra Holbæk
Dansksprogede forfattere fra Danmark
Mandlige forfattere i det 21. århundrede
Gerd Laugesen

Gerd Laugesen, født 1979 i Århus, er en dansk forfatter og journalist, datter af digteren Peter Laugesen og uddannet cand.mag. fra RUC.

Hun debuterede som skønlitterær forfatter i 2009 med Møder, udgivet på forlaget Tiderne Skifter.

Bibliografi 
 Lommetørklædesamlinger 2012 (digte).
 Se min kjole 2011 (digte).
 Møder 2009 (møder med mennesker).

Eksterne referencer 
http://www.gerdlaugesen.dk/

Digtere fra Danmark
Personer fra Aarhus
Dansksprogede forfattere fra Danmark
Paperback Writer

Paperback Writer er en sang af den engelske rock-gruppe The Beatles.
Sangen udkom i juli 1966, kort tid inden The Beatles stoppede med at turnere.
Paperback Writer er skrevet af en af de mest fremtrædende medlemmer af bandet, Paul McCartney. Sangen udkom på et single-album (et album med kun et eller to numre) sammen med John Lennons 'Rain'.

Opbygning 
Paperback Writer er meget anderledes end gruppens tidligere single-udgivelser; den er mindre 'poppet' og tager andre virkemidler i brug. Verset er opbygget af meget få toner, og den er -hvad angår akkorder- meget enkel, men har en fremtrædende, flerstemmig begyndelse. Der er meget rytme og energi i sangen hvilket egentligt bærer sangen mere end harmoni og melodi gør. I Paperback Writer fylder flerstemmigt kor en stor del hvilket står i kontrast til single-albummets B-nummer, John Lennons 'Rain'.

Noter 

Sange fra 1966
Beatles-sange
Markale

Markale (Gradska tržnica markale) er bygning i Sarajevo i Bosnien-Herzegovina, der fungerer som markedsplads. Bygningen blev opført i 1894-1895, da Sarajevo var en del af Østrig-Ungarn.

August Butsch fremstår som arkitekt i de oprindelige dokumenter, omend dette er tvivlsomt. Bygningen, der står opført i neorenæssancens stil, blev indviet under navnet 'Markthalle für Sarajevo'; hvorfor det slaviske Markale er udledt.

Det udendørs, grønne marked i nærheden går også under navnet Markale. Stedet dannede i 1994 og 1995 scene for to af de værste massakrer i byen i løbet af de knapt fire år, hvor Sarajevo var belejret. I dag er Markale et nationalmonument i Bosnien-Herzegovina.

Se også 
Markale-massakren

Referencer 

Sarajevo
Torve og pladser